Το σπίτι είναι υπόγειο με πολλή υγρασία. Μυριζε μούχλα και δεν έφευγε η μυρωδιά ούτε με ανοιχτά όλα τα παράθυρα. Μέχρι και τα ρούχα μας μύριζαν άσχημα... η τσάντα, την οποία είχαμε ακουμπήσει στο πάτωμα, ήταν βρεγμένη από την υγρασία... Υπήρχε αφυγραντήρας στο δωμάτιο, αλλά είχε πάρα πολύ καιρό να καθαριστεί και η κατάσταση δεν βελτιωνόταν, παρά το ότι ήταν σε λειτουργία... Επίσης, η καθαριότητα ήταν κακή... η λεκάνη της τουαλέτας δεν είχε καθαριστεί καλά (υπήρχαν λεκέδες από ούρα κάτω από το καπάκι), τα ντουλάπια και τα συρτάρια της κουζίνας και της τουαλέτας ήταν βρώμικα και μύριζαν πολύ άσχημα... μερικά από τα πιάτα της κουζίνας δεν είχαν πλυθεί καλά, με αποτέλεσμα να έχουν λεκέδες. Οι καρέκλες ήταν πάρα πολύ βρώμικες το ίδιο και το τραπέζι και αναγκάστηκα να πάρω οινόπνευμα, να τις καθαρίσω, για να καθίσουμε... και γενικά τα πλύναμε όλα εκεί μέσα και τα απολυμάναμε, για να μπορέσουμε να τα χρησιμοποιήσουμε... και ο καναπές επίσης δεν ήταν πολύ καθαρός ούτε τα μαξιλάρια του. Η κουζίνα είναι μεγάλη και βολική, αλλά δεν βολεύει καθόλου η βρύση όπως είναι τοποθετημένη και υπήρχε έλλειψη σε βασικά σκεύη και εξαρτήματα. Το γεγονός ότι είναι υπόγειο και περνάνε κάθε τόσο από εκεί άνθρωποι και σε βλέπουν και δεν μπορείς να νοιώσεις άνετα ή να ανάψεις τα φώτα ή να έχεις ανοιχτά παντζούρια είναι ένα ακόμη θέμα... Τέλος, δεν υπήρχαν επιπλέον σεντόνια, μαξιλαροθήκες και πετσέτες. Υπήρχε μόνο 1 εξτρά μαξιλάρι χωρίς μαξιλαροθήκη, αλλά ήταν βρώμικό και μύριζε και δεν το χρησιμοποιήσαμε. Γενικά η περιοχή είναι ήσυχη, δεν ακούγονται πολύ τα αυτοκίνητα και βρίσκεται σχετικά κοντά στην Νέα Παραλία και σε καταστήματα πρώτης ανάγκης. Ωστόσο, δεν το προτείνω για διαμονή...